**Ministru kabineta noteikumu projekta „Grozījumi Ministru kabineta 2010.gada 21.jūnija noteikumos Nr.565 „Noteikumi par valsts un pašvaldību institūciju amatpersonu un darbinieku sociālajām garantijām”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 21.jūnija noteikumos Nr.565 „Noteikumi par valsts un pašvaldību institūciju amatpersonu un darbinieku sociālajām garantijām”” (turpmāk – projekts) izstrādāts saskaņā ar Latvijas Republikas Saeimas 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā” (turpmāk – grozījumi Atlīdzības likumā), kā arī Ministru kabineta 2013.gada 26.novembra sēdē (prot.Nr.63, 34.§, 4.punkts) doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar grozījumiem Atlīdzības likumā no 2014.gada 1.janvāra paredzētas šādas izmaiņas pabalstu sistēmā:1. Ieviesti jauni pabalstu veidi attiecībā uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, papildinot Valsts un pašvaldību institūciju amatpersonu un darbinieku atlīdzības likuma (turpmāk – likums) 19.pantu ar:- 2.1 daļu, kas nosaka, ka amatpersonas nāves gadījumā, izņemot šā panta ceturtajā daļā minēto gadījumu (ja amatpersonu amata (dienesta) pienākumi ir saistīti ar dzīvības vai veselības apdraudējumu (risku) un tās gājušas bojā vai mirušas gada laikā pēc nelaimes gadījuma tajā gūto veselības bojājumu dēļ, šīs amatpersonas tiek apbedītas par valsts budžeta līdzekļiem un to laulātajiem un lejupējiem, bet, ja lejupējo nav, tad tuvākās pakāpes augšupējiem radiniekiem izmaksā vienreizēju pabalstu 100 000 *euro* apmērā), tās laulātais un lejupējie, bet, ja lejupējo nav, tad tuvākās pakāpes augšupējie radinieki papildus šā panta pirmajā daļā noteiktajam pabalstam (amatpersonu nāves gadījumā ģimenes loceklis vai persona, kura uzņēmusies amatpersonas apbedīšanu, saņem vienreizēju pabalstu amatpersonai noteiktās mēnešalgas apmērā) saņem vienreizēju pabalstu 12 mēnešalgu apmērā, bet ne mazāku kā 10 000 *euro*;- 2.4 daļu, kas nosaka, ka amatpersona saņem vienreizēju pabalstu 50 procentu apmērā no šā panta 2.2 (ja amatpersonas, pildot ar dzīvības vai veselības apdraudējumu (risku) saistītus amata (dienesta) pienākumus, ir cietušas nelaimes gadījumā un guvušas ievainojumu vai sakropļojumu vai šo amatpersonu veselībai nodarīts citāds kaitējums (izņemot arodslimību) un 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija tām ir noteikusi invaliditāti uz laiku, ne mazāku par vienu gadu, kuras cēlonis ir aktā par nelaimes gadījumu darbā minētais nelaimes gadījums, izmaksā vienreizēju pabalstu: I grupas invalīdam — 71 145 *euro*; II grupas invalīdam — 35 573 *euro*; III grupas invalīdam — 14 229 *euro*) vai 2.3 (ja amatpersonas, pildot ar dzīvības vai veselības apdraudējumu (risku) saistītus amata (dienesta) pienākumus, ir cietušas nelaimes gadījumā un guvušas ievainojumu vai sakropļojumu vai šo amatpersonu veselībai nodarīts citāds kaitējums (izņemot arodslimību), bet tām nav noteikta invaliditāte, izmaksā vienreizēju pabalstu: smaga veselības bojājuma gadījumā — 10 000 *euro*; vidēji smaga veselības bojājuma gadījumā — 5000 *euro*; viegla veselības bojājuma gadījumā — 200 *euro*, ja pārejošā darba (dienesta) nespēja ilgst vairāk par sešām dienām) daļā noteiktā pabalsta, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, guvusi ievainojumu vai sakropļojumu vai tās veselībai nodarīts citāds kaitējums (izņemot arodslimību) un tai 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija noteikusi invaliditāti uz laiku, ne mazāku par vienu gadu, vai šī amatpersona guvusi smagu, vidēju vai vieglu (ja pārejošā darba (dienesta) nespēja ilgst vairāk par sešām dienām) veselības bojājumu. Minēto pabalstu neizmaksā, ja nelaimes gadījums noticis laikā, kad tā atradusies cita darba devēja rīcībā, un tas nav bijis saistīts ar dienesta pienākumu izpildi.2. Palielināts atsevišķu pabalstu apmērs valsts un pašvaldību institūciju amatpersonām (darbiniekiem), vienlaikus paredzot šo pabalstu apmēru noteikt likuma 19.panta:- 2.2 daļā – vienreizējs pabalsts, ja amatpersonas (darbinieki), izņemot karavīrus, pildot ar dzīvības vai veselības apdraudējumu (risku) saistītus amata (dienesta, darba) pienākumus, ir cietušas nelaimes gadījumā un guvušas ievainojumu vai sakropļojumu vai šo amatpersonu (darbinieku) veselībai nodarīts citāds kaitējums (izņemot arodslimību) un 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija tām ir noteikusi invaliditāti uz laiku, ne mazāku par vienu gadu, kuras cēlonis ir aktā par nelaimes gadījumu darbā minētais nelaimes gadījums:- I grupas invalīdam — 71 145 *euro*;- II grupas invalīdam — 35 573 *euro* (līdz šim – 28 458 *euro*);- III grupas invalīdam — 14 229 *euro* (līdz šim – 7115 *euro*);- 2.3 daļā – vienreizējs pabalsts, ja amatpersonas (darbinieki), izņemot karavīrus, pildot ar dzīvības vai veselības apdraudējumu (risku) saistītus amata (dienesta, darba) pienākumus, ir cietušas nelaimes gadījumā un guvušas ievainojumu vai sakropļojumu vai šo amatpersonu (darbinieku) veselībai nodarīts citāds kaitējums (izņemot arodslimību), bet tām nav noteikta invaliditāte: - smaga veselības bojājuma gadījumā — 10 000 *euro* (līdz šim – 7114,36 *euro*);- vidēji smaga veselības bojājuma gadījumā — 5000 *euro* (līdz šim –1422,87 *euro*);- viegla veselības bojājuma gadījumā — 200 *euro*, ja pārejošā darba (dienesta) nespēja ilgst vairāk par sešām dienām (līdz šim –142,29 *euro* bez ierobežojošiem nosacījumiem).Minēto pabalstu apmērs noteikts arī attiecīgi Ministru kabineta 2010.gada 21.jūnija noteikumu Nr.565 „Noteikumi par valsts un pašvaldību institūciju amatpersonu un darbinieku sociālajām garantijām” (turpmāk – noteikumi Nr.565) 9. un 17.punktā. Noteikumos Nr.565 tika izdarīti grozījumi (2013.gada 22.oktobra noteikumi Nr.1155), kas stājās spēkā 2014.gada 1.janvārī. Ministru kabineta 2013.gada 19.marta sēdē tika izskatīts un pieņemts zināšanai informatīvais ziņojums „Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu” (prot.Nr.15, 36.§), uzdodot Iekšlietu ministrijai izstrādāt un līdz 2013.gada 31.oktobrim iesniegt izskatīšanai Ministru kabinetā grozījumu Ministru kabineta 2010.gada 21.jūnija noteikumos Nr.565 „Noteikumi par valsts un pašvaldību institūciju amatpersonu un darbinieku sociālajām garantijām”, nosakot, ka amatpersonai, kura, pildot ar dzīvības vai veselības apdraudējumu (risku) saistītus amata (dienesta, darba) pienākumus, ir cietusi nelaimes gadījumā un guvusi ievainojumu vai sakropļojumu vai kuras veselībai nodarīts citāds kaitējums (izņemot arodslimību), ir kļuvusi par I grupas invalīdu, vienreizēja pabalsta apmērs ir 50 000 latu (71 145 *euro*).Pēc grozījumu izdarīšanas noteikumu Nr.565 nodaļas „Noslēguma jautājumi” 116.punkts nosaka, ka, ja nelaimes gadījums noticis līdz 2013.gada 31.decembrim, vienreizēju pabalstu personai ar I grupas invaliditāti nosaka 42 687 *euro* apmērā, jo minētā pabalsta apmērs – 71 145 *euro* tika noteikts ar 2014.gada 1.janvāri. Savukārt, pabalstu apmērs personai ar II grupas invaliditāti – 28 458 *euro* un personai ar III grupas invaliditāti – 7115 *euro*, kā arī pabalstu atkarībā no gūtā veselības bojājuma smaguma pakāpes apmērs netika mainīts.

|  |
| --- |
|  Ministru kabineta 2013.gada 26.novembra sēdē (prot.Nr.63, 34.§, 4.punkts) “Rīkojuma projekts "Par atbalsta pasākumiem traģēdijā Rīgā, Priedaines ielā 20, cietušajiem un seku novēršanā iesaistītajiem" tika dots uzdevums – Iekšlietu ministrijai sagatavot un noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 2010.gada 21.jūnija noteikumos Nr.565 „Noteikumi par valsts un pašvaldību institūciju amatpersonu un darbinieku sociālajām garantijām” (turpmāk – noteikumi Nr.565), paredzot, ka šo noteikumu 17.1.apakšpunktā minēto pabalstu izmaksā 71 145 *euro* apmērā, ja nelaimes gadījums noticis pēc 2013.gada 20.novembra. Atbilstoši Ministru kabineta dotajam uzdevumam, nepieciešams grozīt noteikumus Nr.565, paredzot, ka, ja nelaimes gadījums noticis līdz 2013.gada 20.novembrim, 17.1.apakšpunktā minēto pabalstu izmaksā 42 687 *euro* apmērā, bet, ja nelaimes gadījums noticis pēc 2013.gada 20.novembra – 71 145 *euro* apmērā. Ievērojot, ka Zolitūdes traģēdijā smagāk cietušie vēl ārstējas, viņiem nav noteikta invaliditātes grupa un veselības bojājuma smaguma pakāpe, līdz ar to būtu taisnīgi, ka, ja nelaimes gadījums noticis pēc 2013.gada 20.novembra, tiktu noteikts arī pabalsta smaga veselības bojājuma gadījumā, vidēji smaga veselības bojājuma gadījumā un viegla veselības bojājuma gadījumā apmērā, kāds pašlaik noteikts Atlīdzības likumā no 2014.gada 1.janvāra. Personām, kurām šie pabalsti jau izmaksāti, veicams pabalsta summas pārrēķins, papildu izmaksājot pabalsta summas starpību. Bez tam, Ministru kabinets 2014.gada 1.aprīlī ir izdevis rīkojumu Nr.148 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, piešķirot pabalstus par vidēji smagiem (5000 *euro*) un viegliem (200 *euro*) miesas bojājumiem Valsts ieņēmumu dienesta amatpersonām, ar kurām nelaimes gadījums notika 2013.gada nogalē.  Bez tam, noteikumu Nr.565 1.3. apakšpunktā noteikts, ka vienreizēju pabalstu, ja amatpersonu (darbinieku), izņemot karavīrus, amata (dienesta, darba) pienākumi ir saistīti ar dzīvības vai veselības apdraudējumu (risku) un tās gājušas bojā vai mirušas gada laikā pēc nelaimes gadījuma tajā gūto veselības bojājumu dēļ (turpmāk – pabalsts sakarā ar amatpersonas (darbinieka) bojāeju), izmaksā amatpersonas (darbinieka) neatraidāmajiem mantiniekiem. Savukārt, likuma 19.panta ceturtā daļa nosaka, ka to izmaksā amatpersonas (darbinieka) laulātajiem un lejupējiem, bet, ja lejupējo nav, tad tuvākās pakāpes augšupējiem radiniekiem. |

Projekta mērķis ir noteikt kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi nāves gadījumā tās laulātajam un lejupējiem, bet, ja lejupējo nav, tad tuvākās pakāpes augšupējiem radiniekiem piešķir un izmaksā vienreizēju pabalstu, un kārtību, kādā piešķir un izmaksā vienreizēju pabalstu Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, un guvusi ievainojumu vai sakropļojumu vai tās veselībai ir nodarīts citāds kaitējums (izņemot arodslimību), kā arī sakārtot un padarīt labvēlīgāku personām sociālo garantiju regulējumu.Projekts paredz: - lai Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi laulātais un lejupējie, bet, ja lejupējo nav, tad tuvākās pakāpes augšupējie radinieki saņemtu vienreizēju pabalstu 12 mēnešalgu apmērā, bet ne mazāku kā 10 000 *euro* amatpersonas ar speciālo dienesta pakāpi nāves gadījumā, sešu mēnešu laikā iestādei iesniedz iesniegumu. Iesnieguma iesniegšanas termiņš – seši mēneši – ir noteikts tāds pats, kā gadījumā, ja amatpersona ar speciālo dienesta pakāpi ir gājusi bojā, pildot ar dzīvības un veselības apdraudējumu saistītus dienesta pienākumus (23.punkta redakcija), un tas ir samazināts no viena gada līdz sešiem mēnešiem bojāgājušās personas laulātā un radinieku interesēs, lai minētais pabalsts tiktu izmaksāts ātrāk. Pašreizējais regulējums ar pieteikšanās termiņu viens gads nozīmē, ka iestādei ir jāgaida pilns gads, lai saņemtu visus iespējamos pieteikumus, un tikai pēc tam uzsāktu lēmumu pieņemšanu, kas ir uzskatāms par nesamērīgi ilgu laiku. Jaunais regulējums nodrošinās, ka gada laikā no nelaimes gadījuma brīža pabalsta izmaksas process ir pabeigts;- papildināt noteikumus Nr.565 ar jaunu regulējumu (5.2 un 23.punkts) ar mērķi aizsargāt bojā gājušās amatpersonas iespējamos radiniekus īpašos gadījumos, ja jebkādu iemeslu dēļ nav bijis juridiski fiksēts radniecības fakts. Jaunais regulējums nevis izslēdz šīs personas no pabalsta saņēmēju loka, bet dod iespēju informēt iestādi par esošo situāciju un saņemt individuālu termiņu, kādā attiecīgos juridiskos aspektus korekti sakārtot. Regulējums attiecas uz gadījumiem, ja minēto iesniegumu objektīvu apstākļu dēļ nav iespējams iesniegt sešu mēnešu laikā (piemēram, ja amatpersonas nāves brīdī nav piedzimis bērns un laulība nav bijusi reģistrēta, paternitātes noteikšanas gadījumā), iesniegumu var iesniegt gada laikā pēc amatpersonas ar speciālo dienesta pakāpi nāves, ja iestāde sešu mēnešu laikā no amatpersonas ar speciālo dienesta pakāpi nāves ir rakstveidā informēta par attiecīgajiem apstākļiem. Savukārt iestāde, ņemot vērā iesniegumā norādītos objektīvos apstākļus, nosaka termiņu radniecību apliecinoša dokumenta kopijas iesniegšanai. Attiecīgi pabalstu amatpersonas ar speciālo dienesta pakāpi nāves gadījumā piešķir vienādās daļās amatpersonas laulātajam un lejupējiem, bet, ja lejupējo nav, tad tuvākās pakāpes augšupējiem radiniekiem, kuri ir pieteikušies pabalsta saņemšanai šo noteikumu noteiktajā termiņā. Attiecīgi iestāde mēneša laikā pēc iesnieguma iesniegšanas termiņa beigām pieņem lēmumu par pabalsta amatpersonas ar speciālo dienesta pakāpi nāves gadījumā vai tās daļas piešķiršanu, norādot piešķirtā pabalsta apmēru, vai atteikumu piešķirt pabalstu. Gadījumā, kad iestāde ir informēta par objektīviem apstākļiem iesnieguma neiesniegšanai noteiktajā termiņā, pabalsts vai tā daļa tiek rezervēta līdz brīdim, kad tiek iesniegta radniecību apliecinoša dokumenta kopija. Gadījumā, ja radniecību apliecinoša dokumentu kopija netiek iesniegta noteiktajā termiņā, iestāde pieņem lēmumu par atteikumu piešķirt pabalstu amatpersonas ar speciālo dienesta pakāpi nāves gadījumā vai tā daļu, un pabalsta vai tās daļa summa tiek proporcionāli izmaksāta citiem pabalsta saņēmējiem, ja tādi ir. Pabalstu amatpersonas ar speciālo dienesta pakāpi nāves gadījumā vai attiecīgās tā daļas summu var izmaksāt divās vienādās daļās, pirmo daļu izmaksājot divu mēnešu laikā pēc lēmuma par pabalsta piešķiršanu pieņemšanas, un otro daļu izmaksājot ne vēlāk kā sešu mēnešu laikā pēc lēmuma par pabalsta piešķiršanu pieņemšanas, pārskaitot pabalstu vai tā daļas summu uz laulātā un lejupējo, bet, ja lejupējo nav, tad tuvākās pakāpes augšupējo radinieku norādīto kontu kredītiestādē; - tādu pašu regulējumu attiecināt arī uz vienreizēja pabalsta 100 000 *euro* apmērā saņemšanu, ja amatpersonas (darbinieka), izņemot karavīrus, amata (dienesta, darba) pienākumi ir saistīti ar dzīvības vai veselības apdraudējumu (risku) un tās gājušas bojā vai mirušas gada laikā pēc nelaimes gadījuma tajā gūto veselības bojājumu dēļ;- ņemot vērā, ka projekts izstrādāts arī saskaņā ar Latvijas Republikas Saeimas 2013.gada 19.decembrī pieņemtajiem grozījumiem Atlīdzības likumā, kas, savukārt, ir likumdevēja reakcija saistībā ar 2013.gada 21.novembrī notikušo traģēdiju Zolitūdē lielveikalā MAXIMA, normatīvais regulējums, kas ir labvēlīgāks personām kā līdzšinējais spēkā esošais regulējums, tiek attiecināts uz nelaimes gadījumiem, kas notikuši laika posmā no norādītā datuma;- vienreizēja pabalsta Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, un guvusi ievainojumu vai sakropļojumu vai tās veselībai ir nodarīts citāds kaitējums (izņemot arodslimību), piešķiršanas un izmaksas kārtību. Gadījumā, ja amatpersona ar speciālo dienesta pakāpi ir cietusi nelaimes gadījumā, kas nav noticis, pildot ar dzīvības vai veselības apdraudējumu (risku) saistītus dienesta (amata) pienākumus, ir guvusi ievainojumu vai sakropļojumu vai tās veselībai nodarīts citāds kaitējums (izņemot arodslimību) un tai 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija noteikusi invaliditāti uz laiku, ne mazāku par vienu gadu, ne vēlāk kā mēneša laikā pēc invaliditātes grupas piešķiršanas iesniedz iesniegumu iestādei. Savukārt, ja amatpersona ar speciālo dienesta pakāpi ir cietusi nelaimes gadījumā, kas nav noticis, pildot ar dzīvības vai veselības apdraudējumu (risku) saistītus dienesta (amata) pienākumus, ir guvusi smagu, vidēju vai vieglu (ja pārejošā darbnespēja ilgst vairāk par sešām dienām) veselības bojājumu, ne vēlāk mēneša laikā pēc darbnespējas beigšanās pēc nelaimes gadījuma iesniedz iesniegumu iestādei. Gadījumā, ja nelaimes gadījums noticis ārpus dienesta pienākumu izpildes laika, amatpersona ar speciālo dienesta pakāpi papildus minētajam iesniegumam iesniedz iestādei paskaidrojumu par notikušā nelaimes gadījuma apstākļiem, apliecinājumu, ka nepastāv Valsts un pašvaldību institūciju amatpersonu un darbinieku atlīdzības likumā noteiktie pabalstu izmaksas ierobežojumi, un ārstniecības personas izsniegtu izziņu par nelaimes gadījumā gūtajiem veselības bojājumiem;- svītrot normas, kas attiecas uz likuma 19.panta 2.2 un 2.3. daļā minēto pabalstu apmēru;- tehniski precizēt regulējumu attiecībā uz personu loku, kuras ir tiesīgas saņemt pabalstu sakarā ar amatpersonas (darbinieka) bojāeju.- papildināt projektu ar jauniem noslēgumu jautājumiem:1. 2014.gada 1.janvārī stājās spēkā grozījumi Valsts un pašvaldību institūciju amatpersonu un darbinieku atlīdzības likumā, kas paredz Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi nāves gadījumā tās laulātais un lejupējie, bet, ja lejupējo nav, tad tuvākās pakāpes augšupējie radinieki papildus 19.panta pirmajā daļā noteiktajam pabalstam saņem vienreizēju pabalstu 12 mēnešalgu apmērā, bet ne mazāku kā 10 000 *euro*. Vienlaikus tika paredzēts pilnvarojums Ministru kabinetam noteikt minētā pabalsta piešķiršanas un izmaksas kārtību. Ņemot vērā to, ka noteikumi stāsies spēkā 2014.gada 1.novembrī un to, ka no 2014.gada 1.janvāra līdz 2014.gada 31.oktobrim Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi laulātajam un lejupējiem, bet, ja lejupējo nav, tad tuvākās pakāpes augšupējiem radiniekiem, iespējams, ir jau radušās tiesības saņemt minēto pabalstu, līdz ar to nepieciešams noteikt pārejas regulējumu attiecībā uz tiem pabalsta saņēmējiem, kad netika noteikts regulējums par minētā pabalsta piešķiršanas un saņemšanas kārtību. Lai pārejas regulējumā noteiktu samērīgu termiņu iesnieguma iesniegšanai, atkarībā no tā, kurā datumā ir iestājusies Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi nāve, termiņa aprēķināšanas pamatā tika ņemts pašreiz spēkā esošais noteikumu 23.punktā noteiktais viena gada iesnieguma iesniegšanas termiņš. 2. 2014.gada 1.janvārī stājās spēkā grozījumi Valsts un pašvaldību institūciju amatpersonu un darbinieku atlīdzības likumā, kas paredz, ka Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem vienreizēju pabalstu 50 procentu apmērā no 19.panta 2.2 vai 2.3 daļā noteiktā pabalsta, ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus, guvusi ievainojumu vai sakropļojumu vai tās veselībai nodarīts citāds kaitējums (izņemot arodslimību) un tai 12 mēnešu laikā pēc nelaimes gadījuma Veselības un darbspēju ekspertīzes ārstu valsts komisija noteikusi invaliditāti uz laiku, ne mazāku par vienu gadu, vai šī amatpersona guvusi smagu, vidēju vai vieglu [ja pārejošā darba (dienesta) nespēja ilgst vairāk par sešām dienām] veselības bojājumu. Vienlaikus tika paredzēts pilnvarojums Ministru kabinetam noteikt minētā pabalsta piešķiršanas un izmaksas kārtību, kā arī veselības bojājumus, sakarā ar kuriem izmaksā minēto pabalstu. Ņemot vērā to, ka noteikumi stāsies spēkā 2014.gada 1.novembrī un to, ka no 2014.gada 1.janvāra līdz 2014.gada 31.oktobrim Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, iespējams, ir jau radušās tiesības saņemt minēto pabalstu, līdz ar to nepieciešams noteikt pārejas regulējumu attiecībā uz tiem pabalstu saņēmējiem, kad netika noteikts regulējums par minētā pabalsta piešķiršanas un saņemšanas kārtību, kā arī netika noteikti veselības bojājumi, sakarā ar kuriem izmaksā minēto pabalstu. Ņemot vērā to, ka projektā paredzētajā noteikumu 22.2 un 22.3 punktā ir noteikts viena mēneša iesnieguma iesniegšanas termiņš no invaliditātes grupas piešķiršanas vai darbnespējas beigšanās, līdz ar to arī pārejas regulējumā ir noteikts, ja Iekšlietu ministrijas sistēmas iestāžu un ieslodzījuma vietu pārvaldes amatpersonai ar speciālo dienesta pakāpi ir radušās tiesības saņemt nelaimes gadījuma pabalstu Iekšlietu ministrijas sistēmas iestāžu un ieslodzījuma vietu pārvaldes amatpersonai ar speciālo dienesta pakāpi no 2014.gada 1.janvāra līdz 2014.gada 31.oktobrim, tad iesniegumu ir tiesības iesniegt līdz 2014.gada 1.decembrim.3. Projektā ietvertais noteikumu 23.punkts nosaka, lai amatpersonas (darbinieka) laulātais un lejupējie, bet, ja lejupējo nav, tad tuvākās pakāpes augšupējie radinieki, saņemtu pabalstu sakarā ar amatpersonas (darbinieka) bojāeju, viņi sešu mēnešu laikā pēc amatpersonas (darbinieka) nāves iesniedz institūcijai, kurā amatpersona (darbinieks) ir veikusi amata (dienesta, darba) pienākumus, iesniegumu par pabalsta vai tā daļas piešķiršanu. Pašreiz spēkā esošais noteikumu 23.punkts nosaka, ka iesnieguma iesniegšanas termiņš ir viens gads, līdz ar to iesnieguma iesniegšanas termiņš tiek samazināts no viena gada līdz sešiem mēnešiem. Ņemot vērā to, ka noteikumi stājas spēkā 2014.gada 1.novembrī, ir jāparedz pārejas regulējums attiecībā uz amatpersonas (darbinieka) laulāto un lejupējiem, bet, ja lejupējo nav, tad tuvākās pakāpes augšupējiem radiniekiem, kuriem ir radušās tiesības uz minēto pabalstu no 2013.gada 31.oktobra līdz 2014.gada 31.oktobrim. Lai ievērotu samērīgumu principu un tiesiskās paļāvības principu, pārejas regulējums nosaka:1. ja amatpersonas (darbinieka) nāve iestājusies no 2013.gada 31.oktobra līdz 2014.gada 30.aprīlim, tad iesniegums iesniedzams gada laikā no amatpersonas (darbinieka) bojāejas, tādējādi saglabājot pašreiz esošo regulējumu par viena gada iesnieguma iesniegšanas termiņu. Ņemot vērā noteikto viena gada iesnieguma iesniegšanas termiņu, netiek paredzēts pārejas regulējums attiecībā par rakstveida informēšanu par objektīviem apstākļiem, kas liedz iesniegt iesniegumu.2. Ja amatpersonas (darbinieka) nāve iestājusies no 2014.gada 1.maija līdz 2014.gada 31.oktobrim, tad iesniegums iesniedzams sešu mēnešu laikā no noteikumu spēkā stāšanās brīža (2014.gada 1.novembris). |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas veselības un sporta centrs. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību institūciju amatpersonas (darbinieki), tajā skaitā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. Vienlaikus tas ir labvēlīgāks. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014.gads** | Turpmākie trīs gadi (*euro*) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 99 188 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 99 188 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 99 188 | 987 909 | 687 909 | 687 909 | 687 909 |
| 2.1. valsts pamatbudžets | 99 188 | 987 909 | 687 909 | 687 909 | 687 909 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 987 909 | - 687 909 | - 687 909 | - 687 909 |
| 3.1. valsts pamatbudžets | 0 | - 987 909 | - 687 909 | - 687 909 | - 687 909 |
| 3.2. valsts speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 987 909 | 687 909 | 687 909 | 687 909 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Prognozētais papildu nepieciešamais finansējums – kopā:Prognozētais papildu nepieciešamais finansējums 2014.gadā – **987 909 *euro***Prognozētais papildu nepieciešamais finansējums 2015.gadā un turpmāk (katru gadu) – **687 909** ***euro***No tā:I. Iekšlietu ministrija (Iekšlietu ministrijas veselības un sporta centrs, budžeta apakšprogramma 38.05.00 „Veselības aprūpe un fiziskā sagatavotība”)Likumā „Par vidēja termiņa budžeta ietvaru 2014., 2015. un 2016. gadam” apstiprinātie izdevumi pabalstiem – **99 188 *euro***Prognozētais papildu nepieciešamais finansējums 2014.gadā – **977 709 *euro***Prognozētais papildu nepieciešamais finansējums 2015.gadā un turpmāk (katru gadu) – **677 709** ***euro***Prognozētais nepieciešamais finansējums 2014.gadā –**1 076 897 *euro, no tā:***1.Vienreizējs pabalsts Iekšlietu ministrijas sistēmas iestāžu amatpersonas ar speciālo dienesta pakāpi bojāejas (nāves) gadījumā, pildot ar dzīvības vai veselības apdraudējumu saistītus dienesta pienākumus:100 000 *euro* x 4 pers. = **400 000 *euro*** (no tā: 3 bojāgājušie traģēdijā Rīgā, Priedaines ielā 20)2.Vienreizējs pabalsts 12 mēnešalgu apmērā, bet ne mazāks kā 10 000 *euro* apmērā Iekšlietu ministrijas sistēmas iestāžu amatpersonas ar speciālo dienesta pakāpi nāves gadījumā:10 000 *euro* x 7 pers. = **70 000 *euro***3. Vienreizējs pabalsts sakarā ar invaliditāti, kas gūta, pildot ar dzīvības vai veselības apdraudējumu saistītus dienesta pienākumus:* 71 145 *euro* x 2 pers. = 142 290 *euro* (I grupas invalīdam)
* 35 573 *euro* x 1 pers. = 35 573 *euro* (II grupas invalīdam)
* 14 229 *euro* x 2 pers.= 28 458 *euro* (III grupas invalīdam)

Izdevumi – kopā **196 321 *euro***4. Vienreizējs pabalsts sakarā ar ievainojumu vai citādu kaitējumu veselībai, kas gūts, pildot ar dzīvības vai veselības apdraudējumu saistītus dienesta pienākumus, ja invaliditāte nav noteikta:– 10 000 *euro* x 3 pers. = 30 000 *euro* (smags veselības bojājums); – 5 000 *euro* x 22 pers. = 110 000 *euro* (vidēji smags veselības bojājums);– 200 *euro* x 100 pers. = 20 000 *euro* (viegls veselības bojājums).Izdevumi – kopā **160 000 *euro***5. Vienreizējs pabalsts sakarā ar ievainojumu vai citādu kaitējumu veselībai, kas gūts, nepildot ar dzīvības vai veselības apdraudējumu saistītus dienesta pienākumus, ja invaliditāte nav noteikta:– 0,5 x 10 000 *euro* x 3 pers. = 15 000 *euro* (smags veselības bojājums); – 0,5 x 5 000 *euro* x 30 pers. = 75 000 *euro* (vidēji smags veselības bojājums);– 0,5 x 200 *euro* x 154 pers. = 15 400 *euro* (viegls veselības bojājums).Izdevumi – kopā **105 400 *euro***6.Vienreizējs pabalsts sakarā ar ievainojumu vai citādu kaitējumu veselībai, kas gūts, nepildot ar dzīvības vai veselības apdraudējumu saistītus dienesta pienākumus, ja invaliditāte ir noteikta:– 0,5 x 71 145 *euro* x 2 pers. = 71 145 *euro* (I grupas invalīdam)– 0,5 x 35 573 *euro* x 2 pers. = 35 573 *euro* (II grupas invalīdam)– 0,5 x 14 229 *euro* x 4 pers. = 28 458 *euro* (III grupas invalīdam)Izdevumi – kopā **135 176 *euro***Prognozētais nepieciešamais finansējums 2015.gadā un turpmāk (katru gadu) – 776 897 ***euro*** (par 3 samazināts bojāgājušo skaits).Aprēķinos vidējais cietušo personu skaits gadā norādīts saskaņā ar Iekšlietu ministrijas veselības un sporta centra un Iekšlietu ministrijas sistēmas iestāžu sniegto informāciju par vidējiem rādītājiem laikposmā no 2011. līdz 2013.gadam. II. Tieslietu ministrija (Ieslodzījuma vietu pārvalde, budžeta apakšprogramma 04.01.00 „Ieslodzījuma vietas”)Likumā „Par vidēja termiņa budžeta ietvaru 2014., 2015. un 2016. gadam” nav apstiprināti izdevumi pabalstiem. Prognozētais papildu nepieciešamais finansējums 2014.gadā un turpmāk (katru gadu) – 10 200 *euro*.1.Vienreizējs pabalsts 12 mēnešalgu apmērā, bet ne mazāks kā 10 000 *euro* apmērā amatpersonas ar speciālo dienesta pakāpi nāves gadījumā - izdevumi kopā **10 000 *euro****.*2. Vienreizējs pabalsts sakarā ar ievainojumu vai citādu kaitējumu veselībai, kas gūts, nepildot ar dzīvības vai veselības apdraudējumu saistītus dienesta pienākumus, ja invaliditāte nav noteikta- izdevumi kopā **200 *euro***: - 0,5 x 200 *euro* x 2 pers. = 200 *euro* (viegls veselības bojājums).Iekšlietu ministrijas rīcībā nav informācijas par citu institūciju izdevumiem pabalstu izmaksai un prognozēto ietekmi uz budžeta izdevumiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Atlīdzības likuma Pārejas noteikumu 27.punktu - Ja šā likuma 19.pantā minēto pabalstu izmaksai likumā „Par valsts budžetu 2014.gadam” šim mērķim apstiprināto izdevumu apjoms ir nepietiekams, nepieciešamie papildu izdevumi tiek segti no valsts budžeta 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.Iekšlietu ministrija ir sagatavojusi Ministru kabineta rīkojuma projektu par papildu valsts budžeta līdzekļu piešķiršanu pabalstu izmaksai no valsts budžeta programmas „Līdzekļi neparedzētiem gadījumiem” 394 492 *euro* apmērā 2014.gadā, izvērtējot situāciju uz 2014.gada 20.augustu. Ieslodzījuma vietu pārvaldei finansējums pabalstu izmaksai pagaidām nav bijis nepieciešams. Līdz ar to faktiskie izdevumi 2014.gadā varētu būt mazāki par prognozētajiem.Atbilstoši Ministru kabineta 2014.gada 18.marta sēdē (prot.Nr.17 44.§) apstiprinātajiem ministriju un citu centrālo valsts iestāžu bāzes izdevumiem Iekšlietu ministrijas bāzes izdevumos pabalstu izmaksai 2015.gadā un turpmākajos gados ir paredzēts finansējums 364 274 *euro* apmērā ik gadu, savukārt nāves gadījumā vai I grupas invaliditātes iestāšanās gadījumā, ja attiecīgajā Iekšlietu ministrijas budžeta apakšprogrammā finansējums nebūs pietiekams, Iekšlietu ministrija pieprasīs papildu līdzekļus no valsts budžeta programmas “Līdzekļi neparedzētiem gadījumiem”. Tieslietu ministrijai finansējums pabalstu izmaksai bāzes izdevumos nav paredzēts, un tas nepieciešamības gadījumā tiks pieprasīts no valsts budžeta programmas “Līdzekļi neparedzētiem gadījumiem”.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Iekšlietu ministrija kopīgi ar Tieslietu ministriju izstrādās Ministru kabineta noteikumu projektu par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm nelaimes gadījumu izmeklēšanas un uzskaites kārtību, tādējādi nodrošinot vienotu regulējumu par nelaimes gadījumu izmeklēšanu attiecībā gan uz Iekšlietu ministrijas sistēmas iestāžu, gan uz Ieslodzījuma vietu pārvaldes amatpersonām ar speciālajām dienesta pakāpēm. Ņemot vērā minēto, projektam ir pievienots Ministru kabineta protokollēmuma projekts. |
| 2. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas V un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāres

pienākumu izpildītāja I.Aire

06.10.2014 15:35

4352

D.Piebalga

67219535, daiga.piebalga@iem.gov.lv

A.Strode

67219602, Alda.Strode@iem.gov.lv

D.Radzeviča

67219418, dace.radzevica@iem.gov.lv